Rikunarita-ORG/Wikinium huggingface dataset:
# ஒளிப்பதிவாளர்

ஒளிப்பதிவு செய்யும் காட்சி
**திரைப்பட ஒளிப்பதிவாளர்** அல்லது **ஒளிப்பதிவாளர்** (*Cinematographer*) என்பவர் ஒரு திரைப்படம் இயக்குநரால் உருவாக்கப்படுவதை ஒளிப்படமாக அதாவது காணொளியாகப் பதிவு செய்பவர் மற்றும் திரைப்பட வடிவ நேர்த்தியினை, துல்லியத்தை, அழகினை வெளிக்காட்டுபவர் எனலாம்.

ஓர் ஓளிப்பதிவாளர் திரைக்களத்தை மன ஓவியமாகத் தீட்டி, திரைப்படத்தின் கலை மற்றும் நாடகத்தன்மையின் அங்கங்களைக் கட்டுப்படுத்தி தொழில்நுட்ப வசதிகளைக் கொண்டு தன் புதுப் புது சிந்தனை ஆற்றலைக் கொண்டு திரைப்படக் காட்சிகளை வடிவமைக்கும் கலைஞராவார். முழு நேரங்களில் திரைப்பட ஒளிப்பதிவாளரின் சுதந்திரம் இருக்காது எனினும், திரைப்பட இயக்குநர் அல்லது தயாரிப்பாளரினால் தேர்வு செய்யப்பெற்ற களத்தை ரசிக்கும்படி படைக்கும் திறன் முற்றும் ஒளிப்பதிவாளரின் திறன் பால் மட்டுமே உள்ளது. பல நிறுவனங்கள் ஒளிப்பதிவாளர்க்கென சான்றிதழுடன் பயிற்சியளித்து வருவதைக் காணலாம். அமெரிக்கா நாடு 100 வது ஒளிப்பதிவாளர்கள் தினத்தை 2020 ஆம் ஆண்டு கொண்டாடியது.

*

## மேற்கோள்கள்
# மலையாளத் திரைப்படத்துறை

| மலையாளத் திரைப்படத்துறை |
| --- |
| முதல் மலையாளத் திரைப்படமான விகதகுமாரன் என்ற படத்தில் இருந்து ஒரு காட்சி. |
| திரைகளின் எண்ணிக்கை | 1100 ஒற்றைத் திரைகள் (கேரளம்) |
| தயாரித்த முழுநீளத் திரைப்படங்கள் (2019) |
| மொத்தம் | 182 |
| நிகர நுழைவு வருமானம் (2016) |
| தேசியத் திரைப்படங்கள் | இந்தியா: ₹275 கோடி (ஐஅ$32 மில்லியன்) |

**மலையாளத் திரைப்படத்துறை** அல்லது **மோலிவுட்** என்பது தென்னிந்தியாவில் கேரளா மாநிலத்திலிருந்து மலையாள மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது இந்தியத் திரைப்படத்துறையில் இந்தி, தமிழ் மற்றும் தெலுங்கு திரைப்படத்துறைக்கு அடுத்தபடியான நான்காவது பெரிய திரைப்படத்துறை ஆகும். இங்கு தயாரிக்கப்படும் திரைப்படங்கள் ஒளிப்பதிவு மற்றும் கதை சார்ந்த யதார்த்தமான கதைக்களங்களுக்காக அறியப்படுகின்றன. 'மரானா சிம்ஹாசனம்' மற்றும் வானபிரஸ்தம் போன்ற படைப்புகள் 1999 கான் திரைப்பட விழாவில் திரையிடப்பட்டன.

## வரலாறு

1947 க்கு முன்னர் இரண்டு ஊமைத் திரைப்படங்களும், மூன்று மலையாள மொழி திரைப்படங்களும் மட்டுமே கேரளத்தில் உருவாக்கபட்டன. அதைத் தொடர்ந்து கேரள மாநில அரசாங்கத்தின் ஆதரவுடன் 1950 களில் ஆண்டுக்கு 6 ஆக இருந்தது, 1960 களில் ஆண்டுக்கு 30 ஆகவும், 1970 களில் ஆண்டுக்கு 40 ஆகவும், 1980 ல் 127 திரைப்படங்களாகவும் உயர்ந்தது.

மலையாளத்தில் தயாரிக்கப்பட்ட முதல் படம் விகதகுமாரன் என்ற திரைப்படம் ஆகும். இது 1928 ஆம் ஆண்டில் தயாரிப்பு தொடங்கியது, இது அக்டோபர் 23, 1930 அன்று திருவனந்தபுரத்தில் உள்ள கேபிடல் திரையிலாயரங்குகளில் வெளியிடப்பட்டது. இது மலையாள சினிமாவின் தந்தை என்ற பெருமையைப் பெற்றது. திரைப்படத்துறையை பற்றி அனுபவம் இல்லாதால் தொழிலதிபர் ஜே. சி. டேனியல் என்பவரால் தயாரித்து இயக்கப்பட்டது.

## மேற்கோள்கள்
# இளநிலைப் பட்டம்

**இளநிலைப் பட்டம்** என்பது, மூன்று முதல் ஐந்து ஆண்டுகள் வரை தேவைப்படும் இளநிலைப் பட்டப் படிப்பு ஒன்றை வெற்றிகரமாக முடித்தபின் கிடைக்கும் ஒரு கல்வித் தகுதியைக் குறிக்கும் பட்டம் ஆகும். இப்படிப்புக்குத் தேவைப்படும் கால வேறுபாடு இப்பட்டங்களை வழங்கும் கல்வி நிறுவனங்களையும், பாடத்துறையையும் பொறுத்து அமையும். சில நாடுகளில் சில வகையான இளநிலைப் பட்டப்படிப்புகளுக்கு இன்னொரு இளநிலைப் பட்டம் முன்தேவையாக அமைவதால், அவ்வாறு பெறப்படும் பட்டங்கள் ஒரு இரண்டாவது பட்டமாகவும் அமைவது உண்டு. சட்ட இளவல், கல்வியியல் இளவல், இசையியல் இளவல், மெய்யியல் இளவல், புனித இறையியல் இளவல் போன்ற பட்டங்கள் சில நாடுகளில் இரண்டாம் பட்டங்களாகவே வழங்கப்படுகின்றன.

ஐக்கிய இராச்சியத்தின் கல்வி முறைமையிலும், அதன் செல்வாக்குக்கு உட்பட்ட பிற நாடுகள் சிலவற்றின் கல்வி முறைமையிலும், இளநிலைப் பட்டத்தில், சாதாரண பட்டம், சிறப்புப் பட்டம் என இரண்டு வகைகள் உள்ளன. சிறப்புப் பட்டம் பெறுபவர்கள் தமது பெயருக்குப் பின் பட்டத்தைக் குறிப்பிடும்போது அடைப்புக் குறிக்குள் (சிறப்பு) எனக் குறிப்பிடுவது உண்டு. சிறப்புப் பட்டம் பெறுவதற்குச் சாதாரண பட்டத்தை விட உயர்வான கல்வித் தரம் தேவைப்படுகிறது. சில பல்கலைக்கழகங்களில், சிறப்புப் பட்டம் பெறுவதற்கு கூடுதலாக ஓராண்டு கற்க வேண்டும்.

## குறிப்புகள்

## இவற்றையும் பார்க்கவும்

* முதுநிலைப் பட்டம்
* பட்டப் படிப்பு
# பி. சி. ஸ்ரீராம்

| பி. சி. ஸ்ரீராம் |
| --- |
|  |
| பிறப்பு | 26 சனவரி 1956 (1956-01-26) மதராசு, மதராசு மாநிலம் (தற்போது சென்னை, தமிழ்நாடு) இந்தியா |
| பணி | ஒளிப்பதிவாளர், இயக்குநர் |
| செயற்பாட்டுக் காலம் | 1982 – தற்போது வரை |

**பி. சி. ஸ்ரீராம்** திரைப்பட ஒளிப்பதிவாளர், இயக்குநர் ஆவார். இவர், சென்னை திரைத்துறைப் பயிலகத்தின் மாணவர்களுள் ஒருவராவார். இவர் இயக்கிய 'குருதிப்புனல்' எனும் திரைப்படம், ஆஸ்கார் விருதிற்காக அதிகாரப்பூர்வமாக பரிந்துரைக்கப்பட்டது. இயக்குநர் மணிரத்னத்துடன் இணைந்து நாயகன், அலைபாயுதே, மௌன ராகம், அக்னி நட்சத்திரம் திரைப்படங்களில் பணியாற்றினார்.

## வாழ்க்கையும், கல்வியும்

இவரின் பூர்வீகம் பாலக்காடு. பிறந்தது 1956 இல். படித்தது வளர்ந்தது சென்னையில். இவரின் பெற்றோர்: சந்திரமௌலி - சாந்தா. சென்னை திரைப்படக் கல்லூரியில் ஒளிப்பதிவாளருக்கான பயிற்சியை முடித்தார்.

## பணிமுறை

இவரது ஒன்பது வயதில் இவரின் தாத்தா பரிசளித்த 'பிரெளனி' கேமராவில் ஆரம்பித்தது இவரது ஒளிப்பதிவு. விளம்பரப் படங்கள், போஸ்டர்கள் என்று இவருக்கு பிடித்தமாதிரியாக இவருடைய திறமையை பயன்படுத்தி வருபவர்.

## ஒளிப்பதிவாளராக

பி. சி. ஸ்ரீராம் ஒளிப்பதிவு செய்த திரைப்படங்களின் பட்டியல்:

* யாவரும் நலம் - 2009
* வரலாறு - 2006
* கண்ட நாள் முதல் - 2005
* வானம் வசப்படும் - 2004
* குஷி - 2001
* அலைபாயுதே – 2000
* முகவரி - 2000
* காதலர் தினம் - 1999
* முகம் - 1999
* குருதிப்புனல் - 1995
* மே மாதம் – 1994
* திருடா திருடா - 1993
* தேவர் மகன் - 1992
* மீரா - 1992
* கோபுர வாசலிலே - 1991
* கீதாஞ்சலி – 1989
* அபூர்வ சகோதரர்கள்- 1989
* அக்னி நட்சத்திரம் - 1988
* தூரத்து பச்சை - 1987
* நாயகன் - 1987
* மௌன ராகம் - 1986
* பூவே பூச்சூடவா - 1985
* மீண்டும் ஒரு காதல் கதை – 1984
* ஒரு வாரிசு உருவாகிறது - 1983
* நன்றி மீண்டும் வருக - 1982
* வா இந்தப் பக்கம் - 1982

தமிழ்த் திரையுலகின் முன்னணி ஒளிப்பதிவாளர்களான ஜீவா, கே. வி. ஆனந்த், கே. வி. குகன் ஆகியோர் பி. சி. ஸ்ரீராமிடம் உதவியாளர்களாக பணிபுரிந்துள்ளனர்.

## இயக்குநராக

* 1992ஆம் ஆண்டில் 'மீரா' எனும் தமிழ்த் திரைப்படத்தை முதன்முதலில் இயக்கினார்.
* தொடர்ந்து 'குருதிப்புனல்' எனும் திரைப்படம் (1995).
* ஒன்பது ஆண்டு இடைவெளிக்குப் பிறகு ‘வானம் வசப்படும்’ எனும் திரைப்படம் (2004)

## விருதுகள்

1988 ஆம் ஆண்டு - சிறந்த ஒளிப்பதிவிற்கான தேசிய திரைத்துறை விருது - 'நாயகன்' திரைப்படத்திற்காக

## மேற்கோள்கள்

## வெளி இணைப்புகள்

* பி. சி. ஸ்ரீராம் ஐ.எம்.டி.பி இணையத்தளத்தில்
# முதல்வன்

| *முதல்வன்* |
| --- |
|  |
| இயக்கம் | ஷங்கர் |
| தயாரிப்பு | ஷங்கர் ரமணா மாதேஷ் |
| கதை | சுஜாதா ஷங்கர் |
| இசை | ஏ. ஆர். ரகுமான் |
| நடிப்பு | அர்ஜூன் மனிஷா கொய்ராலா சுஷ்மிதா சென் ரகுவரன் மணிவண்ணன் வடிவேல் லைலா கொச்சின் ஹனீஃபா விஜயகுமார் |
| ஒளிப்பதிவு | கே. வி. ஆனந்த் |
| படத்தொகுப்பு | பி. லெனின் வி. டி. விஜயன் |
| கலையகம் | எஸ். பிலிம்ஸ் |
| வெளியீடு | 7 நவம்பர் 1999 |
| ஓட்டம் | 178 நிமிடங்கள் |
| நாடு |  இந்தியா |
| மொழி | தமிழ் |

முதல்வன் (*Mudhalvan*) 1999 ஆம் ஆண்டு வெளிவந்த இந்தியத் தமிழ்த் திரைப்படமாகும். ஷங்கர் இயக்கத்தில் வெளிவந்து மிகப் பெரும் வெற்றி பெற்ற இத்திரைப்படத்தில் அர்ஜூன், மனிஷா கொய்ராலா, சுஷ்மிதா சென், வடிவேல் மற்றும் பலர் நடித்திருந்தனர். இதே திரைப்படம் தெலுங்கில் மொழிமாற்றம் செய்யப்பட்டு வெளிவந்தது. இத்திரைப்படம் இந்தியில் நாயக் எனப் பெருமளவு செலவில் மறு தயாரிப்பு செய்யப்பட்டது.

ஏ.ஆர். ரகுமான் இசையமைப்பில் கவிஞர் வைரமுத்து பாடல்களை எழுதினார். கே.வி. ஆனந்து ஒளித்தொகுப்பையும் எழுத்தாளர் சுஜாதா வசனமும் எழுதினர். இத் திரைப்படம் 2000-இல் தமிழில் சிறந்த திரைப்படத்துக்கான ஃபிலிம்பேர் விருது பெற்றது.

## நடிகர்கள்

* அர்ஜுன் - என். புகழேந்தி"புகழ்"
* மனிஷா கொய்ராலா - தேன்மொழி
* ரகுவரன் - அரங்கநாதர்
* லைலா - கலக்கல் சுபா
* மணிவண்ணன் - தலைமைச் செயலாளர் மாயக் கிருஷ்ணன்
* வடிவேலு - பலவேசம்
* கலைராணி - புகழேந்தியின் தாய்
* விஜயகுமார் - தேன்மொழியின் தந்தை
* கொச்சி ஹனீஃபா - சின்னசாமி அரங்கநாதரின் வலக்கை அடியாள்
* பாத்திமா பாபு - மரகதம், அரங்கநாதரின் மனைவி
* எஸ். வி. இராமதாஸ் - அமைச்சர் திருப்பதிசாமி, கூட்டணிக் கட்சித் தலைவர்
* பெசன்ட் ரவி
* சிசர் மனோகர் - பேருந்து ஓட்டுநர்
* சூர்யா - மனோகர்
* சம்பத் ராம் - துணை ஆய்வாளர்
* கனல் கண்ணன் - ஆட்டோ ஓட்டுநர் (சிறப்புத் தோற்றம்)
* ஓமக்குச்சி நரசிம்மன் - பலவேசத்தின் மாமா
* அகமது கான்
* சுஷ்மிதா சென் - "ஷக்கலக்கபேபி" என்ற பாடலில் ஆடுபவர்

## பாடல்கள்

இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார்.

|  |  |
| --- | --- |
| தமிழ்ப் பாடல்கள் |  |
| # | பாடல் | பாடகர்(கள்) | நீளம் |  |
| 1. | "குறுக்கு சிறுத்தவளே"   | ஹரிஹரன், மகாலட்சுமி ஐயர் | 6:42 |
| 2. | "முதல்வனே"   | சங்கர் மகாதேவன், எஸ். ஜானகி | 5:29 |
| 3. | "உப்பு கருவாடு"   | சங்கர் மகாதேவன், கவிதா கிருஷ்ணமூர்த்தி | 5:38 |
| 4. | "அழகான இராட்சசியே"   | எஸ். பி. பாலசுப்பிரமணியம், ஹரிணி, ஜி. வி. பிரகாஷ் குமார் | 6:11 |
| 5. | "உளுந்து விதைக்கையிலே"   | ஹீநிவாஸ், சுவர்ணலதா, ஹரிஹரன், மகாலட்சுமி ஐயர் | 6:05 |
| 6. | "ஷக்கலக்கபேபி"   | வசுந்தரா தாஸ், பிரவீண் மணி | 5:23 |
| **மொத்த நீளம்:** | **35:28** |  |

## மேற்கோள்கள்

## நூல் பட்டியல்

* Dhananjayan, G. (2011). *The Best of Tamil Cinema, 1931 to 2010: 1931–1976*. Galatta Media. ISBN 978-81-921043-0-0.

## வெளி இணைப்புகள்

* இணையதள திரைப்பட தரவுத்தளத்தில் *முதல்வன்*
# நேருக்கு நேர்

| *நேருக்கு நேர்* |
| --- |
|  |
| இயக்கம் | வஸந்த் |
| தயாரிப்பு | மணிரத்னம் |
| கதை | வஸந்த் |
| இசை | தேவா |
| நடிப்பு | விஜய் சூர்யா சிம்ரன் கௌசல்யா ரகுவரன் ஷாந்தி கிருஷ்ணா |
| ஒளிப்பதிவு | கே. வி. ஆனந்த் |
| படத்தொகுப்பு | பி. லெனின் வி. டி. விஜயன் |
| கலையகம் | மெட்ராஸ் டாக்கீஸ் |
| வெளியீடு | 6 செப்டம்பர் 1997 |
| நாடு |  இந்தியா |
| மொழி | தமிழ் |

நேருக்கு நேர் (*Nerrukku Ner*) 1997 ஆம் ஆண்டு வெளிவந்த இந்தியத் தமிழ்த் திரைப்படமாகும். வசந்த் இயக்கத்தில் வெளிவந்த இத்திரைப்படத்தில் சூர்யா,விஜய்,சிம்ரன்,கௌசல்யா மற்றும் பலர் நடித்திருந்தனர்.

## நடிகர்கள்

* விஜய்
* சூர்யா
* சிம்ரன்
* கௌசல்யா

## பாடல்கள்

இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார். "அகிலா அகிலா" என்ற பாடல் பாப் மார்லி'யின் பப்பல்லோ சோல்டர் என்ற பாடலை அடிப்படையாகக் கொண்டது". "மனம் விரும்புதே" பாடல் கருநாடக நளினகாந்தி இராகத்தில் அமைந்தது. எங்கெங்கே என்ற பாடல் சாருகேசி இராகத்தில் அமைந்தது.

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "எங்கெங்கே எங்கெங்கே"   | ஹரிஹரன், ஆஷா போஸ்லே | 05:52 |
| 2. | "அவள் வருவாளா"   | ஹரிஹரன், சாகுல் ஹமீது | 06:08 |
| 3. | "அகிலா அகிலா"   | ஸ்ரீநிவாஸ், அனுபமா | 05:36 |
| 4. | "துடிக்கின்ற காதல் (எவர் கண்டார்)"   | அனுபமா, மனோ, பவதாரிணி | 04:45 |
| 5. | "மனம் விரும்புதே" (பெண்குரல்) | ஹரிணி | 06:03 |
| 6. | "மனம் விரும்புதே" (ஆண்குரல்) | பி. உன்னிகிருஷ்ணன் | 06:03 |
| **மொத்த நீளம்:** | **33:49** |  |

## மேற்கோள்கள்

## வெளி இணைப்புகள்

* சர்வதேச திரைப்பட தரவுத் தளத்தில்
# கனா கண்டேன்

| *கனா கண்டேன்* |
| --- |
| இயக்கம் | கே. வி. ஆனந்த் |
| தயாரிப்பு | பி. எல். தேனப்பன் |
| கதை | சுபா **(வசனம்)** |
| திரைக்கதை | கே. வி. ஆனந்த் |
| இசை | வித்தியாசாகர் |
| நடிப்பு | ஸ்ரீகாந்த் பிருத்விராஜ் கோபிகா விவேக் |
| ஒளிப்பதிவு | சௌந்தரராஜன் |
| படத்தொகுப்பு | வி. டி. விஜயன் |
| கலையகம் | ராஜலட்சுமி பிலிம் இன்டர்நேசனல் |
| விநியோகம் | ராஜலட்சுமி பிலிம் இன்டர்நேசனல் |
| வெளியீடு | 13 மே 2005 |
| நாடு |  இந்தியா |
| மொழி | தமிழ் |
| ஆக்கச்செலவு | 2 கோடி |
| மொத்த வருவாய் | 8 கோடி |

கனா கண்டேன் (*Kana Kanden*) 2005 ஆம் ஆண்டு கே. வி. ஆனந்த் இயக்கத்தில் ஸ்ரீகாந்த், பிரித்விராஜ், விவேக் மற்றும் கோபிகா நடிப்பில் வெளியான தமிழ் திரைப்படம். இப்படம் இந்தியில் *முக்காபுலா* என்றும், தெலுங்கில் *கர்தவ்யம்* என்றும், மலையாளத்தில் *கனா கண்டேன்* என்றும் மொழிமாற்றப்பட்டு வெளியானது. ஒளிப்பதிவாளரான கே. வி. ஆனந்த் இப்படத்தின் மூலம் இயக்குநராக அறிமுகமானார். மலையாளத்தில் பிரபல நடிகரான பிரித்விராஜ் இப்படத்தின் மூலம் தமிழில் அறிமுகமானார்.

## கதைச்சுருக்கம்

அர்ச்சனாவின் (கோபிகா) திருமணத்திற்குச் செல்லும் பாஸ்கர் (ஸ்ரீகாந்த்) எதிர்பாராவிதத்தில் அர்ச்சனாவைத் திருமணம் செய்துகொள்ளவேண்டிய சூழல் ஏற்படுகிறது. பாஸ்கர் மற்றும் அர்ச்சனா திருமணத்திற்குப் பின் சிவராமகிருஷ்ணன் (விவேக்) வீட்டில் வசித்து வருகின்றனர். வேதியியல் துறையில் ஆராய்ச்சியாளராக இருக்கும் பாஸ்கர் கடல் நீரை குடிநீராக மாற்றும் தன் கண்டுபிடிப்பை அரசிடம் வழங்கி அதன் மூலம் மக்களின் குடிநீர் பிரச்சனைக்குத் தீர்வு காண அரசை அணுகுகிறான். அரசாங்கம் அவனை உதாசீனப்படுத்துகிறது. எனவே கடல் நீரை குடிநீராக்கும் தொழிற்சாலையை தன் சுயமுயற்சியால் நிறுவ முயல்கிறான். மதன் (பிரித்விராஜ்) அர்ச்சனாவின் பள்ளித் தோழன். மிகப்பெரும் வணிக நிறுவனங்கள், பணக்காரர்களுக்கு பணம் கடனாக வழங்கும் தொழில் செய்யும் மதன் பாஸ்கருக்கு பணஉதவி செய்ய முன்வருகிறான். மதனிடமிருந்து பணம் வாங்கும் பாஸ்கர் அதற்கான ஒப்பந்தத்தை சரியாக படிக்காமல் கையொப்பமிடுகிறான். அந்த ஒப்பந்தத்தைப் பயன்படுத்தி மதன் பாஸ்கரிடம் தான் கொடுத்ததைவிட அதிக பணத்தை திருப்பிக் கேட்கிறான். அப்படிக் கொடுக்க முடியாவிட்டால் பாஸ்கரின் ஆராய்ச்சியைத் தன்னிடம் கொடுத்துவிடுமாறு மிரட்டுகிறான். இதற்கு மறுக்கும் பாஸ்கரின் தொழிற்சாலையை தகர்க்க முயலும் மதனின் திட்டத்தை பாஸ்கர் முறியடிக்கிறான். மதனின் சதிவேலைகளை ஊடகங்கள் வழியாக அம்பலப்படுத்துகிறான். மதன் கைது செய்யப்படுகிறான். பாஸ்கரின் கண்டுபிடிப்பிற்கான அங்கீகாரம் கிடைக்கிறது.

## நடிகர்கள்

* ஸ்ரீகாந்த் - பாஸ்கர்
* பிரித்விராஜ் - மதன்
* கோபிகா - அர்ச்சனா
* விவேக் - சிவராமகிருஷ்ணன்
* வனிதா கிருஷ்ணசந்திரன் - அர்ச்சனாவின் தாய்
* மயூரி - மதனின் மனைவி
* சிங்கமுத்து
* லின்டா அர்செனியோ

## இசை

படத்தின் இசையமைப்பாளர் வித்தியாசாகர். பாடல்களை எழுதியவர் வைரமுத்து.

| வ. எண் | பாடல் | பாடலாசிரியர் | பாடகர்கள் |
| --- | --- | --- | --- |
| 1 | காலை அரும்பி | வைரமுத்து | ஸ்ரீனிவாஸ், கல்யாணி |
| 2 | சின்ன சின்ன | கார்த்திக், சுனிதா சாரதி |
| 3 | சின்ன பொண்ணு | சுனிதா சாரதி |
| 4 | ஐயா ராமையா | உதித் நாராயணன் |
| 5 | தாய் சொல்லும் | மாணிக்க விநாயகம் |

## மேற்கோள்கள்

## வெளி இணைப்புகள்

* கனா கண்டேன்
# சிம்புதேவன்

| சிம்புதேவன் |
| --- |
| பிறப்பு | 23 நவம்பர் மதுரை, தமிழ்நாடு,  இந்தியா |
| பணி | திரைப்பட இயக்குநர், திரைக்கதை ஆசிரியர் |
| செயற்பாட்டுக் காலம் | 2006 - தற்போது வரை |
| வாழ்க்கைத் துணை | கலைவாணி |

**சிம்புதேவன்** தமிழ்த் திரைப்பட இயக்குனராவார். வடிவேலு நாயகனாக நடித்த இம்சை அரசன் 23ம் புலிகேசி திரைப்படத்தை இயக்கியதன் மூலம் புகழ்பெற்றார்.

## திரைப்படங்கள்

* *குறிப்பு ஏதும் குறிப்பிடாத அனைத்து படங்களும் தமிழ்ப் படங்களாகும்*

| ஆண்டு | தலைப்பு | இயக்குநர் | எழுத்தாளர் | குறிப்பு | மேற்கோள் |
| --- | --- | --- | --- | --- | --- |
| 2006 | *இம்சை அரசன் 23ம் புலிகேசி* | ஆம் | ஆம் | அறிமுக இயகுநர் |  |
| 2008 | *அறை எண் 305ல் கடவுள்* | ஆம் | ஆம் |  |  |
| 2010 | *இரும்புக் கோட்டை முரட்டு சிங்கம்* | ஆம் | ஆம் |  |  |
| 2014 | *ஒரு கன்னியும் மூணு களவாணிகளும்* | ஆம் | ஆம் |  |  |
| 2015 | *புலி* | ஆம் | ஆம் |  |  |
| 2021 | *கசட தபற* | ஆம் | ஆம் |  |  |
| 2022 | *கொட்டை பாக்கு வத்தலும் மொட்டை மாடி சித்தரும்* | ஆம் | ஆம் |  |  |

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் சிம்புதேவன்
# அறை எண் 305ல் கடவுள்

| *அறை எண் 305ல் கடவுள்* |
| --- |
|  |
| இயக்கம் | சிம்புதேவன் |
| தயாரிப்பு | எஸ். பிச்சர்ஸ் ஷங்கர் |
| கதை | சிம்புதேவன் |
| இசை | வித்தியாசாகர் |
| நடிப்பு | சந்தானம் கஞ்சா கறுப்பு பிரகாஷ் ராஜ் ஜோதிமயி மதுமிதா சம்பத் ராஜ் எம். எசு. பாசுகர் டெல்லி கணேஷ் ராஜேஷ் வி. எஸ். ராகவன் |
| ஒளிப்பதிவு | சௌந்தர் ராஜன் எஸ் |
| படத்தொகுப்பு | சசி குமார் |
| வெளியீடு | ஏப்ரல் 18, 2008 |
| ஓட்டம் | 145 நிமிடங்கள் |
| நாடு | இந்தியா |
| மொழி | தமிழ் |
| ஆக்கச்செலவு | ₹4 கோடி |
| மொத்த வருவாய் | ₹5.5 கோடி |

அறை எண் 305ல் கடவுள் 2008இல் வெளிவந்த தமிழ்த் திரைப்படமாகும். இதனை சிம்புதேவன் இயக்கியிருந்தார். சந்தானம், கஞ்சா கறுப்பு, பிரகாஷ் ராஜ், மதுமிதா, ஜோதிமயி ஆகியோர் முக்கிய கதாப்பாத்திரங்களில் நடித்திருந்தனர். இயக்குநர் ஷங்கரின் எஸ். பிச்சர்ஸ் இப்படத்தினை தயாரித்திருந்தது.

## நடிகர்கள்

* பிரகாஷ் ராஜ்
* சந்தானம்
* கஞ்சா கறுப்பு
* ஜோதிமயி
* மதுமிதா
* சம்பத் ராஜ்
* ராஜேஷ்
* எம். எசு. பாசுகர்
* மதன் பாப்
* இளவரசு
* தலைவாசல் விஜய்
* கொச்சி ஹனீஃபா
* டெல்லி கணேஷ்
* ஆடுகளம் நரேன்
* குயிலி
* காதல் சுகுமார்
* சசி

## இசை

| அறை எண் 305ல் கடவுள் |
| --- |
| ஒலித்தடம்
வித்தியாசாகர் |
| வெளியீடு | 2007 |
| இசைத் தயாரிப்பாளர் | வித்தியாசாகர் |
| வித்தியாசாகர் காலவரிசை |
|

|  |  |  |
| --- | --- | --- |
| '**மொழி *(2007) | அறை எண் 305ல் கடவுள் | '**குருவி *(2007) |

 |

இத்திரைப்படத்திற்கு வித்தியாசாகர் இசையமைத்திருந்தார்.

| பாடல் | பாடகர்(கள்) | பாடலாசிரியர் |
| --- | --- | --- |
| *ஆவாரம் பூவுக்கும்* | ஷ்ரேயா கோஷல் | கபிலன் |
| *அடடா டா* | சந்தானம், கஞ்சா கறுப்பு, ஜோதிமயி, வினீத் சீனிவாசன் | பா. விஜய் |
| *காதல் செய்* | வித்யாசாகர் | நா. முத்துக்குமார் |
| *குறை ஒன்றும் இல்லை* | ஹரிணி | முத்துலிங்கம் |
| *தென்றலுக்கு நீ* | கார்த்திக், சுவேதா மோகன் | கபிலன் |

## விமர்சனம்

ஆனந்த விகடன் வார இதழில் வந்த விமர்சனத்தில் "'இம்சை அரசன் 23ம் புலிகேசி23ம் புலிகேசி'யைப் பார்த்த கண்ணோடு முழுநீள சிரிப்பை மட்டுமே தேடிப் போனால், ஏமாற்றம்தான். என்றாலும், ஒரு சர்ச்சைக்குரிய சப்ஜெக்டைக் கையில் எடுத்துக்கொண்டு, ஆரோக்கியமான விவாதம் நடத்தியிருக்கும் வகையில் சிம்பு தேவனுக்கு ஒரு சபாஷ்!" என்று எழுதி 42/100 மதிப்பெண்களை வழங்கினர்.

## மேற்கோள்கள்

## வெளி இணைப்புகள்

*
* Listen to Songs பரணிடப்பட்டது 2012-02-17 at the வந்தவழி இயந்திரம்
# வாயை மூடி பேசவும்

| *வாயை மூடி பேசவும்* |
| --- |
| சுவரொட்டி |
| இயக்கம் | பாலாஜி மோகன் |
| தயாரிப்பு | ச. சஷிகாந்த் வருண் மணியன் |
| திரைக்கதை | பாலாஜி மோகன் |
| இசை | ஷான் ரோல்டன் |
| நடிப்பு | துல்கர் சல்மான் நஸ்ரியா நசீம் மதுபாலா |
| ஒளிப்பதிவு | சௌந்தர் ராஜன் |
| படத்தொகுப்பு | அபினவ் சுந்தர் நாயக் |
| வெளியீடு | 25 ஏப்ரல் 2014 |
| நாடு | இந்தியா தமிழ் நாடு |
| மொழி | தமிழ் |

**வாயை மூடி பேசவும்** 2014ம் ஆண்டு திரைக்கு வந்த தமிழ் மொழி காதல் மற்றும் நகைச்சுவை திரைப்படம். இந்தத் திரைப்படத்தை பாலாஜி மோகன் இயக்க, புதுமுக நடிகர் துல்கர் சல்மான், நஸ்ரியா நசீம் மற்றும் மதுபாலா நடித்துள்ளனர்.

## நடிகர்கள்

* துல்கர் சல்மான்
* நஸ்ரியா நசீம்
* மதுபாலா
* ஜான் விஜய்
* பாண்டியராஜன்
* ரோபோ சங்கர்
* வினுசக்கரவர்த்தி

## வெளி இணைப்புகள்

* இணையதள திரைப்பட தரவுத்தளத்தில் *வாயை மூடி பேசவும்*
# லட்சுமன்

| லட்சுமன் |
| --- |
| பிறப்பு | கொக்கராயன்பேட்டை, ஈரோடு, தமிழ்நாடு |
| பணி | இயக்குநர் திரைக்கதை ஆசிரியர் விநியோகஸ்தர் |
| செயற்பாட்டுக் காலம் | 2006-தற்போது வரை |

**லட்சுமன்** என்பவர் தமிழகத் திரைப்படத்துறையில் பணிபுரியும் திரைப்பட இயக்குநர் மற்றும் திரைக்கதை ஆசிரியர் ஆவார். இவர் ரோமியோ ஜூலியட் (2015), போகன் (2017), பூமி (2021) திரைப்படங்களில் இயக்குநராக மற்றும் திரைக்கதை ஆசிரியராக பணி புரிந்துள்ளார்.

## திரைப்படங்கள்

| ஆண்டு | திரைப்படம் | இயக்குநர் | திரைக்கதை ஆசிரியர் |
| --- | --- | --- | --- |
| 2015 | ரோமியோ ஜூலியட் | ஆம் | ஆம் |
| 2017 | போகன் | ஆம் | ஆம் |
| 2021 | பூமி | ஆம் | ஆம் |

## மேற்கோள்கள்

## வெளிப்புற இணைப்புகள்

* ஐ.எம்.டி.பி இணையத்தளத்தில் லட்சுமன்
# போகன்

| *போகன்* |
| --- |
|  |
| இயக்கம் | லட்சுமன் |
| தயாரிப்பு | பிரபுதேவா ஐசரி கே. கணேஷ் |
| கதை | லட்சுமன் கே. சந்துரு |
| இசை | டி. இமான் |
| நடிப்பு | ஜெயம் ரவி அரவிந்த்சாமி ஹன்சிகா மோட்வானி அக்சரா கௌடா வருண் |
| ஒளிப்பதிவு | சௌந்தரராஜன் |
| படத்தொகுப்பு | ஆண்டோனி |
| கலையகம் | பிரபுதேவா ஸ்டூடியோஸ் |
| விநியோகம் | சிறீ கிறீன் புரடக்சன்சு |
| வெளியீடு | 2 பெப்ரவரி 2017 |
| ஓட்டம் | 150 நிமி. |
| நாடு |  இந்தியா |
| மொழி | தமிழ் |
| மொத்த வருவாய் | ₹16 கோடி (ஐஅ$1.9 மில்லியன்) |

போகன் (*Bogan*) 2017 பிப்ரவரி மாதம் 2 ஆம் தேதி வெளிவந்த தமிழ்த் திரைப்படமாகும். இதில் செயம் ரவி, அரவிந்த் சாமி, அன்சிகா மோட்வானி, நாசர், பொன்வண்ணன் போன்றோர் நடித்துள்ளனர். இமான் இசையமைத்துள்ளார். லட்சுமன் இயக்கியுள்ளார். பிரபுதேவா தயாரித்துள்ளார்.

## கதைச் சுருக்கம்

நகைக் கடை, வங்கி என்று அடுத்தடுத்து பெரிய அளவில் இரண்டு பணக் கொள்ளைகள் நடக்கின்றன. இரண்டு கொள்ளைகளையும் அதே நிறுவனத்தில் பணிபுரிபவர்கள் செய்த தாக அங்கே உள்ள சிசிடிவி கேமராக்களில் பதிவாகிறது. அப்படிச் சிக்குபவர்களில் ஒருவர் நரேன். அவரது மகன் உதவி ஆணையர் விக்ரம் (ஜெயம் ரவி). தன் அப்பாவின் மீது படிந்த கறையைப் போக்க அவர் களம் இறங்குகிறார். ரவி மேற்கொள்ளும் துப்பறியும் முயற்சியில் ஆதித்யா (அரவிந்த் சாமி) சிக்குகிறார்.

கொள்ளைகளின் சூத்திரதாரி அரவிந்த் சாமிதான் என்று தெரிந்தாலும் அவர் அதை எப்படிச் செய்தார் என்பது மர்மமாகவே இருக்கிறது. அதைக் கண்டுபிடிக்க முனையும் ரவியிடம் தன் ரகசிய சக்தியைப் பிரயோகிக்கிறார் அரவிந்த் சாமி. இதனால் ரவியின் வாழ்க்கை அடியோடு மாற, அடுத்தடுத்துப் பல விபரீதங்கள் அரங்கேறுகின்றன.

## மேற்கோள்கள்
# ஆதி (திரைப்படம்)

| *ஆதி* |
| --- |
|  |
| இயக்கம் | ரமணா |
| தயாரிப்பு | ஷோபா சந்திரசேகர் எஸ். ஏ. சந்திரசேகர் சூரியன் ஆர்ட்ஸ் |
| கதை | ரமணா |
| இசை | வித்யாசாகர் |
| நடிப்பு | விஜய் த்ரிஷா விவேக் விஜயகுமார் பிரகாஷ்ராஜ் மணிவண்ணன் நாசர் லிவிங்ஸ்டன் |
| ஒளிப்பதிவு | எஸ். சௌந்தர்ராஜன் |
| படத்தொகுப்பு | சுரேஷ் அர்ஸ் |
| வெளியீடு | 2006 |
| நாடு |  இந்தியா |
| மொழி | தமிழ் |

ஆதி (*Aathi*) (ஒலிப்பு) ரமணா இயக்கத்தில் எஸ். ஏ. சந்திரசேகர், சோபா சந்திரசேகர் தயாரிப்பில் 2006 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் விஜய், த்ரிஷா முக்கிய வேடத்தில் நடிக்க விவேக், பிரகாஷ்ராஜ், பி. சாய் குமார் ஆகியோர் துணை பாத்திரங்களில் நடித்துள்ளனர். இப்படத்துக்கு வித்யாசாகர் இசையமைத்துள்ளார். இப்படம் தெலுங்கு வெற்றிப் படமான *அதனொகடே* (Athanokkade) திரைப்படத்தை ஒட்டி தயாரிக்கப்பட்டதாகும்.

## நடிகர்கள்

* விஜய் - ஆதிகேசவன் (ஆதி)
* திரிஷா கிருஷ்ணன் - அஞ்சலி கிருஷ்ணன்குட்டி
* பி. சாய் குமார் - ஆர்டிஎக்சு
* பிரகாஷ் ராஜ் - ஆதியின் தந்தை
* நாசர் - இராமசந்திரன்
* விவேக் - புல்லட்
* சுப்பாராஜூ - இராபர்ட்
* ஆதித்யா - அப்துல்லா
* மணிவண்ணன் - மணி
* சீதா - இலட்சுமி
* லிவிங்ஸ்டன் - அஞ்சலியின் தந்தை
* விஜயகுமார் - ஆதியின் தாத்தா
* மாளவிகா அவினாஷ் - இராமசந்திரன் மனைவி
* கராத்தே ராஜா - சதா
* ராசன் பி. தேவ் - பட்டாபி
* சந்தான பாரதி - அமைச்சர்
* தேவன் - சங்கர்
* மதன் பாப் - ஓட்டுநர்
* தாமு - ஆட்டோ ஓட்டுநர்
* ராஜ்கபூர் - ஊழல் அமைச்சர்
* பைவ் ஸ்டார் கிருஷ்ணா - தற்கொலை செய்துகொள்பவர்
* சம்பத் ராம்

## விமர்சனம்

ஆனந்த விகடன் வார இதழில் எழுதிய விமர்சனத்தில் "தெலுங்குப் பட பிரேக்கில் அவசரமாக வந்து நடித்துக் கொடுத்துவிட்டுப் போனது மாதிரி, முக பாவங்களே இல்லாமல் ஏனோ பரிதாபமாக நிற்கிறார் த்ரிஷா" என்றும் "எண்பதுகளிலேயே பார்த்துச் சலித்துப்போன பழைய ஆக்ஷன் மசாலாவை விஜய்க்கான ஹீரோயிஸ மிக்ஸியில் போட்டு ஆட்டித் தந்திருக்கிறார் இயக்குநர்" என்று எழுதி 38/100 மதிப்பெண்களை வழங்கினர்.

## மேற்கோள்கள்

## வெளியிணைப்புகள்

* அனைத்துலக திரைப்பட தரவுத் தளத்தில்
# இசை (திரைப்படம்)

| *இசை* |
| --- |
|  |
| இயக்கம் | எஸ். ஜே. சூர்யா |
| தயாரிப்பு | சுப்பையா விக்டர் ராஜ் பாண்டியன் எஸ். ஜே. சூர்யா |
| கதை | எஸ். ஜே. சூர்யா |
| இசை | எஸ். ஜே. சூர்யா |
| நடிப்பு | * எஸ். ஜே. சூர்யா
* சாவித்திரி
 |
| ஒளிப்பதிவு | சௌந்தரராஜன் |
| படத்தொகுப்பு | கே.எம்.ரியாஸ் |
| கலையகம் | எஸ்எஸ் புரொடக்ஷன்ஸ் |
| விநியோகம் | அன்னை மேரி மாதா கிரியேஷன்ஸ் |
| வெளியீடு | சனவரி 30, 2015 |
| ஓட்டம் | 190 நிமிடங்கள் |
| நாடு | இந்தியா |
| மொழி | தமிழ் |

இசை எஸ். ஜே. சூர்யா இயக்கி, நடித்து மற்றும் இசையமைத்த ஓர் தமிழ் திகில் திரைப்படமாகும். இது 2015-ஆம் ஆண்டு ஜனவரி 30 ல் வெளிவந்தது. படத்தை எழுதி, இயக்கிய எஸ். ஜே. சூரியா கதாநாயகனாகவும் நடித்துள்ளார். சாவித்திரி எனும் புதுமுக நாயகியை அறிமுகம் செய்துள்ளார். 25 மே 2012 அன்று படப்பிடிப்பு ஆரம்பமானது. நவம்பர் 16, 2014 அன்று இசை படத்தின் இசை வெளியீட்டு விழா நடந்தது.

ஆனந்த விகடன் இப்படத்திற்கு நூற்றுக்கு 43 மதிப்பெண்கள் வழங்கி விமர்சித்திருந்தது.

## நடிகர்கள்

* எஸ். ஜே. சூர்யா
* சுலக்னா பனிக்ரகி
* சத்யராஜ்

## மேற்கோள்கள்

## வெளியிணைப்புகள்
# ரோமியோ ஜூலியட் (திரைப்படம்)

| *ரோமியோ ஜூலியட் Romeo Juliet* |
| --- |
| விளம்பர சுவரொட்டி |
| இயக்கம் | லக்சுமன் |
| தயாரிப்பு | எஸ். நந்தகோபால் |
| கதை | லக்சுமன் |
| இசை | டி. இமான் |
| நடிப்பு | ஜெயம் ரவி ஹன்சிகா மோட்வானி |
| ஒளிப்பதிவு | எஸ். சௌந்தர் ராஜன் |
| படத்தொகுப்பு | ஆண்டோனி |
| கலையகம் | Madras Enterprises |
| வெளியீடு | 2015 |
| நாடு |  இந்தியா |
| மொழி | தமிழ் |

ரோமியோ ஜூலியட் (*Romeo Juliet*) என்பது 2015ஆம் ஆண்டு வெளியான தமிழ்மொழி நகைச்சுவை காதல் திரைப்படம் ஆகும். இந்தத் திரைப்படத்தை லக்சுமன் இயக்கினார். கதாநாயகனாக ஜெயம் ரவி மற்றும் கதாநாயகியாக ஹன்சிகா மோட்வானி நடித்திருந்தார்கள்.

## வெளி இணைப்புகள்

*Romeo Juliet: A preposterous mix of ‘comedy’ and melodrama* - ஒரு திரை விமர்சனம்

## மேற்கோள்கள்
# வெள்ளித்திரை (திரைப்படம்)

| *வெள்ளித்திரை* |
| --- |
|  |
| இயக்கம் | விஜி |
| தயாரிப்பு | பிரகாஷ் ராஜ் |
| கதை | விஜி |
| இசை | ஜி. வி. பிரகாஷ் குமார் |
| நடிப்பு | பிரித்விராஜ் பிரகாஷ் ராஜ் கோபிகா (நடிகை) சார்லி எம். எசு. பாசுகர் சரத் பாபு பிரதாப் போத்தன் |
| படத்தொகுப்பு | காசிவிசுவநாதன் |
| விநியோகம் | டுயட் பிலிம்ஸ் |
| வெளியீடு | மார்ச் 7, 2008 |
| நாடு |  இந்தியா |
| மொழி | தமிழ் |

வெள்ளித்திரை (*Velli Thirai*) 2008ல் வெளிவந்த தமிழ் திரைப்படமாகும். இதனை விஜி எழுதி, இயக்கியிருந்தார். இத்திரைப்படம் மலையாளத் திரைப்படமானா உதயனு தரம் என்ற படத்தின் மறு ஆக்கமாகும். இதில் பிருத்விராஜ், கோபிகா, பிரகாஷ் ராஜ் ஆகியோர் முக்கியகதாப்பாத்திரத்தில் நடித்திருந்தனர்.

## திரைப்படம்

| நடிகர் | கதாப்பாத்திரம் |
| --- | --- |
| பிருத்விராஜ் | சரவணன் |
| பிரகாஷ் ராஜ் | திலிப் |
| கோபிகா (நடிகை) | மைதிலி |
| எம். எசு. பாசுகர் | ராம் கோபால் சர்மா |
| சரத் பாபு | பாலாஜி |
| இளங்கோ குமாரவேல் | முஸ்தபா |
| சத்யம் | முத்து |
| சார்லி | கௌரவ தோற்றம் |
| பிரதாப் போத்தன் | கௌரவ தோற்றம் |
| ஜெயம் ரவி | கௌரவ தோற்றம் |
| திரிசா | கௌரவ தோற்றம் |
| லட்சுமி ராய் (நடிகை) | கௌரவ தோற்றம் |
| சந்தியா | கௌரவ தோற்றம் |
| சொர்ணமால்யா | கௌரவ தோற்றம் |

## விமர்சனம்

ஆனந்த விகடன் வார இதழில் வந்த விமர்சனத்தில் "ஃபார்முலா நியதிப்படி பாடல் காட்சிகள் 'உள்ளேன் ஐயா' சொல்கின்றன. 'தையாரே தையா..!' பாடலின் இசையும் விஷூவலும் மட்டும் டிலைட் ட்ரீட்! சினிமாதான் கதைக் களம் என்றாலும், சினிமாவைப் பற்றியே சீரியஸாக விவா திக்க ஆரம்பிப்பதில் தொடங்குகிறது அலுப்பும் சலிப்பும்! எந்தவித லாஜிக்கும் இல்லாத காட்சிகள்; சவசவ என நீண்டு அலுப்புத் தட்டும் க்ளைமாக்ஸ்! மலையாள 'சூப்பர் ஹிட்'டை தமிழ்'படுத்தி' இருக்கின்றனர்!" என்று எழுதி 41/100 மதிப்பெண்களை வழங்கினர்.

## மேற்கோள்கள்

## வெளி இணைப்புகள்

* விமர்சனம்
* இணையதள திரைப்பட தரவுத்தளத்தில் *வெள்ளித்திரை*
* யூடியூபில் முழூ நீளத் திரைப்படம்